Document ID: 32008R0098

KOMISIJOS REGLAMENTAS (EB) Nr. 98/2008
2008 m. vasario 1 d.
iš dalies keičiantis kelis reglamentus dėl tam tikrų galvijienos produktų Kombinuotosios nomenklatūros kodų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikslinimo tvarkos (1), ypač į jo 2 straipsnio 1 dalį,
kadangi:
(1)
2007 m. rugsėjo 20 d. Komisijos reglamente (EB) Nr. 1214/2007, iš dalies keičiančiame Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (2) I priedą, numatyti tam tikrų galvijienos produktų Kombinuotosios nomenklatūros kodų pakeitimai.
(2)
Tam tikrų galvijienos produktų Kombinuotosios nomenklatūros kodų pakeitimai taip pat priimti reglamentais, kuriais ankstesniais metais iš dalies pakeistas Tarybos reglamento (EEB) Nr. 2658/87 (3) I priedas, tačiau ne visi šie pakeitimai atsispindi šiuose, bendrą galvijienos rinkos organizavimą reguliuojančiuose reglamentuose: 1999 m. gegužės 17 d. Tarybos reglamente (EB) Nr. 1254/1999 dėl bendro galvijienos rinkos organizavimo (4); 2006 m. lapkričio 23 d. Komisijos reglamente (EB) Nr. 1731/2006, nustatančiame specialias išsamias taisykles, reglamentuojančias eksporto grąžinamųjų išmokų už tam tikrus konservuotus galvijienos produktus taikymą (5), ir 2007 m. gegužės 16 d. Komisijos reglamente (EB) Nr. 545/2007, kuriuo leidžiama naudoti sušaldytos ir perdirbimui skirtos jautienos importo tarifinę kvotą ir nustatomas jos administravimas (2007 m. liepos 1 d.-2008 m. birželio 30 d.) (6).
(3)
Todėl reglamentus (EB) Nr. 1254/1999, (EB) Nr. 1731/2006 ir (EB) Nr. 545/2007 reikėtų atitinkamai iš dalies pakeisti.
(4)
Šiame reglamente numatyti pakeitimai turėtų būti taikomi nuo Reglamento (EB) Nr. 1214/2007 įsigaliojimo datos - 2008 m. sausio 1 d.
(5)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1254/1999 1 straipsnio 1 dalis iš dalies keičiama taip:
1)
lentelės a punktas iš dalies keičiamas taip:
a)
KN kodas 0210 90 41, kuriuo klasifikuojamos „Storosios ir plonosios diafragmos, sūdytos, užpiltos sūrymu, džiovintos arba rūkytos“, pakeičiamas KN kodu 0210 99 51;
b)
KN kodas 0210 90 90, kuriuo klasifikuojami „Valgomieji mėsos arba mėsos subproduktų miltai ir rupiniai“, pakeičiamas KN kodu 0210 99 90.
2)
lentelės b punktas iš dalies keičiamas taip:
a)
KN kodai 0206 10 91 ir 0206 10 99, kuriais klasifikuojami „Valgomieji galvijienos subproduktai, išskyrus storąsias ir plonąsias diafragmas, švieži arba atšaldyti, neskirti farmacijos produktams gaminti“, pakeičiami KN kodu 0206 10 98;
b)
KN kodai 0206 21 00, 0206 22 90 ir 0206 29 99, kuriais klasifikuojami „Valgomieji galvijienos subproduktai, išskyrus storąsias ir plonąsias diafragmas, sušaldyti, neskirti farmacijos produktams gaminti“, pakeičiami KN kodais 0206 21 00, 0206 22 00 ir 0206 29 99;
c)
KN kodas 0210 90 49, kuriuo klasifikuojami „Valgomieji galvijienos mėsos subproduktai, sūdyti, užpilti sūrymu, džiovinti arba rūkyti, išskyrus storąsias ir plonąsias diafragmas“, pakeičiamas KN kodu 0210 99 59;
d)
KN kodai 1602 50 31-1602 50 80, kuriais klasifikuojami „Kiti galvijienos mėsos, mėsos subproduktų gaminiai arba konservai, išskyrus nevirtą ir nekeptą mėsą arba mėsos subproduktus, virtos arba keptos mėsos arba mėsos subproduktų mišinius su nevirta ir nekepta mėsa arba mėsos subproduktais“, pakeičiami KN kodais 1602 50 31 ir 1602 50 95.
2 straipsnis
Reglamento (EB) Nr. 1731/2006 1 straipsnis pakeičiamas taip:
„1 straipsnis
Taikymo sritis
Nepažeidžiant Reglamento (EB) Nr. 800/1999 nuostatų, eksporto grąžinamoji išmoka už KN kodais 1602 50 31 9125, 1602 50 31 9325, 1602 50 95 9125 ir 1602 50 95 9325 klasifikuojamus konservus (toliau - konservus) mokama tik laikantis šiame reglamente nustatytų sąlygų.“
3 straipsnis
Reglamento (EB) Nr. 545/2007 2 straipsnio 1 dalies pirmoji pastraipa pakeičiama taip:
„Šiame reglamente A produktas reiškia perdirbtą produktą, klasifikuojamą KN kodais 1602 10, 1602 50 31 arba 1602 50 95, kurio sudėtyje nėra kitos mėsos, išskyrus galvijieną, ir kurio kolageno bei baltymų santykis ne didesnis negu 0,45, raumeningumas siekia bent 20 % liesos mėsos skerdenoje, neskaitant subproduktų ir riebalų, o mėsa ir drebučiai sudaro ne mažiau kaip 85 % bendros masės.“
4 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. vasario 1 d.

Labels: 3
17